Hvordan+(og+hvorfor)+bruke+sosial+bokmerking


 * Hva er bokmerking?**

Vanligvis tenker man på det som kalles "bokmerker" eller "favoritter" i nettleseren, men vi har også noe som kalles sosial bokmerking eller levende bokmerker - et eksempel på dette er Delicious.


 * Hvorfor skal man samle bokmerkene på Delicious?**

Hvis du lagrer bokmerkene/favorittene i nettleseren (eks Internet Explorer, Mozilla Firefox) får du bare tilgang fra den PC'en hvor du lagret bokmerkene/favorittene. Dersom du lagrer dem på Delicious har du tilgang til dem så lenge du har tilgang til Internett. Du kan også merke bokmerkene med "tags" - dette er en slags etiketter som sorterer bokmerkene i kategorier, f.eks kan du lage en tag som heter web2.0 og under den kan du igjen lage undertags f.eks twitter. På den måten vil du få fram alle bokmerker om bare twitter hvis du velger tagen twitter, men du vil også få dem fram (sammen med andre) hvis du velger tagen web2.0. Du kan skrive ekstra kommentarer på bokmerkene, f.eks hvorfor du syntes akkurat den artikkelen var god.

Det er flere fordeler med sosial bokmerking utover at du har tilgang uansett hvilken PC du bruker, du kan f.eks se hva andre har bokmerket - og andre kan se det du har bokmerket. Det blir derfor en måte å dele gode ideer og gode funn man har gjort på Internett. Man kan også jobbe sammen, f.eks kan man tenke seg følgende: en klasse skal skrive oppgave om et bestemt tema - la oss si at det er om valget. Da kan man lage en tag som er unik for dette prosjektet (skolenavn+fornuftig tekst) og så tagger alle elevene sine funn med denne tagen. På den måten kan alle få tilgang til kilder som alle har funnet.

Du kan abonnere på andres bokmerker (du trenger ikke kjenne dem eller få tillatelse) gjennom f.eks RSS - på den måten trenger du ikke finne alt selv, men du kan dra fordel av hva andre har funnet av informasjon.

Det koster ingenting å bokmerke på Delicious.

Her er en video fra Moldeklevs blogg som viser hvordan de har brukt Delicious i forbindelse med et prosjekt (det kan være en fordel å vise den i full størrelse for å se detaljene): media type="custom" key="4555392"